b'\n_START_ARTICLE_\nVillapaita\n_START_PARAGRAPH_\nVillapaita on villalangasta neulottu l\xc3\xa4mmin paita. _NEWLINE_Suomessa villapaitaa k\xc3\xa4ytettiin runsaasti mets\xc3\xa4t\xc3\xb6iss\xc3\xa4 ja maatalouden ulkot\xc3\xb6iss\xc3\xa4 kylmin\xc3\xa4 vuodenaikoina. T\xc3\xa4llaisessa villapaidassa oli vasemmassa olkap\xc3\xa4\xc3\xa4ss\xc3\xa4 napit sen riisumisen helpottamiseksi._NEWLINE_Villapaidat ovat kuuluneet my\xc3\xb6s Suomen puolustusvoimien vaatetukseen. Viel\xc3\xa4 1980-luvulla oli k\xc3\xa4yt\xc3\xb6ss\xc3\xa4 sodanaikainen harmaa villapaita, jossa oli rinnan ymp\xc3\xa4rill\xc3\xa4 tummansininen nauhakuvio. Englantilaistyyppinen harmaa sotilasvillapaita tuli k\xc3\xa4ytt\xc3\xb6\xc3\xb6n kentt\xc3\xa4harmaan villapaitamallin m/83:n my\xc3\xb6t\xc3\xa4, joka merivoimilla oli sininen. My\xc3\xb6hemmin m/91-univormujen mukana villapaidastakin tuli vihre\xc3\xa4. Puolustusvoimien villapaidoissa on puuvillaiset vahvikkeet olkap\xc3\xa4iss\xc3\xa4 ja kyyn\xc3\xa4rp\xc3\xa4iss\xc3\xa4,  koska villa pehmein\xc3\xa4 kuituina kuluu herk\xc3\xa4sti._NEWLINE_Kansanperinnett\xc3\xa4 edustavat norjalaiset villapaidat, joissa on kaulan kohdalla pukemista ja riisumista helpottavat hakaset ja Suomessa jussipaita.'